

# Event Details

- **Event Name**: Šv. Valentino diena: Filmų maratonas „Kablyje“
- **Event Start and End Date**: Sat, 14 Feb, 2026 at 11:00 am
- **Event Description**: Meilė nebūna vieno žanro. Kartais – drama, būna, kada komedija, tikra dokumentika arba kažkas iš fantastikos pasaulio. Tokią ją įvairią meilės dieną ir norisi minėti. 

Šv. Valentino dieną turim pasiūlymą ir kviečiam į filmų maratoną ikoniniame „Kablyje“, kuriame kadaise vyko kino seansai. 

Bilietai čia!
bit.ly/filmumaratonaskablyje

Tikras filmų maratonas! Pirmas toks „Kablio“ naujame etape ir greičiausiai ne paskutinis. Vasario 14 d. „Kablio“ didžiojoje salėje laukia didelis ekranas, net 5 puikūs filmai apie meilę, santykius ir garantuotai geras laikas. Premjera, festivalių favoritai ir sena gera kino klasika. Istorijos, kurios kelia norą pasikalbėti po seanso. Nuo atstumo iki artumo, nuo to lengvai pakylėjančio jausmo iki sudėtingų klausimų. 

Rinkis, kas patinka arba tiesiog pasitikėk ir imk kelialapį į visus 5 filmus. 
bit.ly/filmumaratonaskablyje

Repertuaras toks:

#1 11:00 – „Malagos gatvė“ (rež.: Maryam Touzani)
#2 14:00 – „Meilės prigimtis“ (rež.: Monia Chokri)
#3 17:00 – „O tada mes šokome“ (rež. Levan Akin)
#4 20:00 – „Žaltvykslė“ (rež. João Pedro Rodrigues)
#5 22:15 – „Dvilypis meilužis“ (rež. François Ozon)

Kviesk į kiną savo meilę, simpatiją, šeimos narį, būrį draugų ar save. Tai taip pat puiki idėja ilgam ar net pirmam pasimatymui. 
O gal penkiems trumpiems? 

Programa pasirūpino kino profesionalai ir mūsų draugai „Lokys, liūtas ir šakelė“. Ši komanda rudenį rengia puikų kino festivalį tokiu pat pavadinimu ir jau gerus dešimt metų Lietuvos kino teatruose pristato filmus iš Berlyno, Venecijos, Kanų ir kitų svarbiausių pasaulio kino festivalių. „Lokys, liūtas ir šakelė“ myli kiną bei jį kuriančius.

„Lokys, liūtas ir šakelė“ jau ketvirtą vasarą iš eilės kiekvieną pirmadienį nemokamai rodo kino filmus dideliame ekrane Lukiškių kalėjimo kieme.

Kaip tau toks planas Šv. Valentino dieną?
bit.ly/filmumaratonaskablyje

Išsami programa:

#1
Premjera. „Malagos gatvė“
Drama, romantinis
Rež.: Maryam Touzani
Šalys: Marokas, Prancūzija
Kalba: Ispanų kalba, arabų liet. subt.
Trukmė – 1 val. 56 min.
Vertė Gabrielė Burbaitė
N-13

Visą gyvenimą pragyvenusi Tanžere, Malagos gatvėje, Marija sužino, kad jos dukra nusprendė parduoti namus. Moteris pačiais netikėčiausiais būdais priešinasi dukters sprendimui, kad išsaugotų savo vietą, prisiminimus ir nepriklausomybę. Marija iš naujo atranda meilę ir gyvenimo įkvėpimus.

Trečiasis marokiečių režisierės Maryam Touzani („Žydrasis kaftanas“) ilgametražis filmas, sukurtas ispanų kalba, kviečia žiūrovus į jausmingą ir sklidiną švelnaus humoro kelionę. Ispanų kino legenda, Pedro Almodóvaro filmų žvaigždė Carmen Maura vaidina mielą, tačiau gudrią ir nepalenkiamą Mariją. Jos herojė visa savo esybe maištauja prieš visuomenės nusistatymą, kad mamos ir tėvai iki gyvenimo pabaigos turi pildyti visus suaugusių vaikų norus ir aukotis dėl jų. „Malagos gatvė“ yra jaudinantis priminimas, kad aistra, svajonės ir orumas turėtų būti savaime suprantami senatvės palydovai.

Trailer'is! 
youtu.be/FwtLBQpAnk0

#2
„Meilės prigimtis“
Komedija, drama, romantinis
Rež. Monia Chokri
Šalys: Kanada, Prancūzija
Kalba: Prancūzų kalba, liet. subt.
Trukmė – 1 val. 51 min.
Vertė Julius Jaunius.

Keturiasdešimtmetė Sofi – filosofijos profesorė, jau dešimt metų gyvenanti su savo partneriu Ksavjė. Jos gyvenimas – nuolatiniai parodų lankymai ir jų atidarymai, ilgos vakarienės su tokiais pat išsilavinusiais draugais. Tačiau ji susipažįsta su Silvenu, sutikusiu suremontuoti jos ir Ksavjė užmiesčio namą, ir moters gyvenimas apsiverčia aukštyn kojomis. Silvenas – darbo klasės atstovas, o priešingybės traukia viena kitą, tačiau ar ilgai?

Nors kai kas Lietuvoje Monią Chokri gali pažinti tik kaip aktorę iš Xavier‘o Dolano filmų, ji režisavo ne vieną filmą pati. „Meilės prigimtis“ – trečiasis Chokri kaip režisierės pilnametražis darbas. Naujoji romantinė komedija – nebanali santykių studija, kurioje žaismingai pasakojama apie socialinių klasių skirtumus ir prieštaringai besielgiančius kairiuosius intelektualus. Filmo premjera įvyko Kanuose.

Trailer'is! 
youtu.be/HDFNJ8mYtTQ

#3
„O tada mes šokome“
Drama, romantinis
Rež.: Levan Akin
Šalys: Švedija, Gruzija, Prancūzija
Kalba: Gruzinų kalba, liet. subt.
Trukmė – 1 val. 55 min.
Vertė Lina Černiauskaitė.
N-13

Šokis – Merabo gyvenimas. Su partnere Mari jis kasdien repetuoja su Sakartvelo nacionaliniu ansambliu, laukdamas galimybės sužibėti didžiojoje scenoje. Kai prie ansamblio prisijungia naujas talentingas ir charizmatiškas narys Iraklis, jis tampa pagrindiniu Merabo konkurentu, o kartu, netikėtai, ir didžiausia jo aistra. Šis filmas – tai meilės laiškas Sakartvelui, kur šokis, muzika, maistas ir kraštovaizdis tampa savęs atradimo istorijos fonu.

Trailer'is!
youtu.be/mDJI7KCR5IA

#4
„Žaltvykslė“ 
Komedija, miuziklas, romantinis
Rež: João Pedro Rodrigues
Šalys: Portugalija, Prancūzija
Kalba: Portugalų, anglų kalba, liet. subtitrai
Trukmė – 1 val. 7 min.
Vertė Ksaveras Stuoka.
N-18

2069-ieji. Mirties patale gulintis senas karalius prisimena jaunystės laikų meilę, kurį sutiko, kai buvo dar jaunas princas, maištavo prieš karališkąsias privilegijas ir išėjo dirbti į gaisrinę. Šioje visiškai nurautoje muzikinėje erotinėje komedijoje su mokslinės ir maginės fantastikos elementais draugiškai pajuokiamos mums šiandien taip rūpimos temos: klasinis ir rasinis antagonizmas, klimato kaita, gėjų klausimai, nepamirštami net… mūsų mėgstami kalendoriai su seksualiais gaisrininkais! Žaltvykslė ne vienos šalies folklore reiškia vaiduoklišką keliautojus paklaidinančią pelkių ugnelę. Režisierius João Pedro Rodriguesas leidžia žiūrovams patiems nuspręsti, į ką nurodo toks pavadinimas: nesibaigiančius planetą alinančius gaisrus ir jų kaltininkus, deginančią jaunystės aistrą ar pasaka dvelkiančius atsiminimus. Juokinga bus visais atvejais! 
Filmas iš Kanų „Dviejų režisierių savaitės“ programos.

Trailer'is!
youtu.be/yhxLSXpMUhI

#5
„Dvilypis meilužis“ 
Drama, trileris, romantinis
Rež. François Ozon
Šalis: Prancūzija
Kalba: Prancūzų kalba, liet. subt.
Trukmė – 1 val. 48 min.
Vertė Jurga Vilė.
N-18

Trapi jaunutė Kloja (iš filmo „Jauna ir graži“ pažįstama Marine Vacth) įsimyli savo psichoanalitiką Polą (Jérémie Renier).

Viskas, atrodo, klostosi idealiai, tačiau kai pora apsigyvena drauge, mergina pradeda įtarti, kad mylimasis nėra tas, kuo dedasi. Kanų kino festivalio konkursinėje programoje pristatytas naujas „kino chameleonu“ vadinamo prancūzo François Ozono erotinis trileris žiūrovą vedžioja slaptais meilės, geismo ir pasąmonės kambariais, kur filmo veikėjai žaidžia pavojingą dvigubą žaidimą.

Trailer'is!
youtu.be/vf4V-IEiqVA
—

Vasario 14 d., šeštadienį „Kablys“ transformuosis į kino teatrą. Čia ir vėl bus rodomi kino filmai! 

„Kablyje“ kviečiam praleisti visą dieną. Koks maratonas be pasistiprinimo? Pasirūpinsim, kad pertraukų metu neišalktum, neištrokšum ir meilės dieną iš „Kablio“ nereikėtų niekur kitur kelti kojos. 

Rinkis vieną seansą arba imk kelialapį į net 5 filmų maratoną.

Jei planuoji dvigubą pasimatymą ar renkiesi draugų kompaniją – dar ir sutaupysi.

Meilės dieną pasimatome kino maratone „Kablyje“!

bit.ly/filmumaratonaskablyje
- **Event URL**: https://allevents.in/vilnius/Šv-valentino-diena-filmų-maratonas-„kablyje/200029619940456
- **Event Categories**: entertainment, performances, art, theatre, festivals
- **Interested Audience**: 
  - total_interested_count: 488

## Ticket Details

- **Ticket URL**: http://bit.ly/filmumaratonaskablyje?utm_source=AllEvents.in&utm_medium=event-discovery-platform&utm_campaign=vilnius-events

## Event venue details

- **city**: Vilnius
- **state**: VL
- **country**: Lithuania
- **location**: Kablys
- **lat**: 54.67306
- **long**: 25.27759
- **full address**: Kablys, Kauno gatvė 5, LT-03215 Vilnius, Lietuva, Vilnius, Lithuania

## Event Organizer details

- **affiliate_id**: 2
- **organizer**: Kablys (https://allevents.in/org/kablys/27167015)

## Event gallery

- **Alt text**: banner
  - **Image URL**: https://cdn-az.allevents.in/events5/banners/0bde1096dd2c607cf2125a5ca8fc60a8c70fc1b99f90619eddb9a780df3837d7-rimg-w1200-h628-dcfc5886-gmir?v=1770849350
- **Alt text**: thumbnail
  - **Image URL**: https://cdn-az.allevents.in/events5/banners/ae3428fe61cdaf5ec3c538504aa97e018831a29472102ada9b49a4492ab4e125-rimg-w300-h300-dcfd5987-gmir?v=1770849351

## FAQs

- **Q**: When is the event happening?
  - **A:** Sat, 14 Feb, 2026 at 11:00 am
- **Q**: Where is the event happening?
  - **A:** Kablys, Kauno gatvė 5, LT-03215 Vilnius, Lietuva, Vilnius, Lithuania
- **Q**: Who is organizing the event?
  - **A:** Kablys
- **Q**: What type of event is this?
  - **A:** entertainment, performances, art, theatre, festivals
- **Q**: Where can I find ticket details about Šv. Valentino diena: Filmų maratonas „Kablyje“ ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Šv. Valentino diena: Filmų maratonas „Kablyje“",
        "image": "https://cdn-az.allevents.in/events5/banners/0bde1096dd2c607cf2125a5ca8fc60a8c70fc1b99f90619eddb9a780df3837d7-rimg-w1200-h628-dcfc5886-gmir?v=1770849350",
        "startDate": "2026-02-14",
        "url": "https://allevents.in/vilnius/Šv-valentino-diena-filmų-maratonas-„kablyje/200029619940456",
        "location": {
            "@type": "Place",
            "name": "Kablys",
            "address": {
                "@type": "PostalAddress",
                "streetAddress": "Kauno gatvė 5, LT-03215 Vilnius, Lietuva",
                "addressLocality": "Vilnius",
                "addressRegion": "VL",
                "addressCountry": "LT"
            },
            "geo": {
                "@type": "GeoCoordinates",
                "latitude": "54.67306",
                "longitude": "25.27759"
            }
        },
        "eventAttendanceMode": "https://schema.org/OfflineEventAttendanceMode",
        "description": "Meilė nebūna vieno žanro. Kartais – drama, būna, kada komedija, tikra dokumentika arba kažkas iš fantastikos pasaulio. Tokią ją įvairią meilės dieną ir norisi minėti. \n\nŠv. Valentino dieną turim pasiūlymą ir kviečiam į filmų maratoną ikoniniame „Kablyje“, kuriame kadaise vyko kino seansai. \n\nBilieta",
        "organizer": [
            {
                "@type": "Organization",
                "name": "Kablys",
                "url": "https://allevents.in/org/kablys/27167015"
            }
        ]
    }
]
```